Лисицина Зоя Васильевна

Лисицина Зоя Васильевна (1952 çулхи çу уйăхĕн 20-мĕшĕ,  Кăкшăм ялĕ, Етĕрне районĕ, Чăваш АССР —) — паллă чăваш меццо-сопрано юрăçи, Чăваш АССРĕн халăх артисчĕ, Чăваш АССР тава тивĕçлĕ артисчĕЧувашская энциклопедияКультурное наследие Чувашии .

Кун-çулĕ
1952 çулхи çу уйăхĕн 20-мĕшĕнче Етĕрне районĕнчи Кăкшăм ялĕнче çуралнă.
Етĕрне районĕнчи Кăкшăм шкулĕнче вĕреннĕ чухнех актриса пулма ĕмĕтленнĕ. Çавна май ялти шкула пĕтерсен Шупашкарти Ф. Павлов ячĕллĕ мусăк вĕрентĕшĕн вокал уйрăмне вĕренме кĕнĕ. Хăйĕн иксĕлми пултарулăхне Зоя чи малтан Сăр шывĕ хĕрринче ирттернĕ ĕçпе юрă уявĕсенче тата республикăри тĕрлĕ кăтарту-конкурсĕсене хутшăннă, лауреат ятне тивĕçнĕ. Ахальтен мар ĕнтĕ ăна мусăк училищине вĕçленĕ хыççăнах Чăваш патшалăх юрăпа ташă ансамбльне ĕçе илнĕ.

1974-1989 çулсенче Чăваш патшалăх ташăпа юрă ансамблĕн солисчĕ, 1989 çултанпа Чăваш патшалăх академин капеллин солисчĕ.

Пултарулăхĕ
Зоя Лисицына илемлĕ те çепĕç сасăпа юрланине Германири, Италири, Венгрири, Словакири, Чехири тата ытти çĕршыври ӳнере юратакансем те итленĕ.

 Вуламалли 
 Гурьева, Т. Çĕнĕ çулта – аннесемпе пĕрле / Т. Гурьева, З. Лисицына ; В. Рыбкин калаçнă // Чăваш хĕрарăмĕ. – 2000. – 15 кăрлач (№ 2). – С. 1. – Сăн ӳкерчĕкре: Т. Гурьева, З. Лисицына.
 Лисицина, З. «Аттене хывнă пулас эпĕ« / З. Лисицина ; Г. Матвеева калаçнă // Ялав. – 1996. – № 1. – С. 103-106.
 Сементер, Ю. Çуралнă ял кӳрет вăй-хал / Ю. Сементер // Ялав. – 1997. – № 8. – С. 86.
 Сидоров, П. Уйрăлми тантăшсем / П. Сидоров // Хресчен сасси. – 2004. – 7 раштав.
 ...А голос так дивно звучит // Сцена Чувашии. – 2007. – 19 июня. – С. 5.
 Антипов, П. Все стали достойными людьми / П. Антипов // Знамя труда (Ядрин. р-н). – 2010. – 21 авг. – С. 2.
 Бушуева, Л. И. Лисицына Зоя Васильевна / Л. И. Бушуева // Чувашская энциклопедия. – Чебоксары, 2008. – Т. 2 : Ж-Л. – С. 452.
 Илюхин, Ю. А. Лисицына Зоя Васильевна / Ю. А. Илюхин // Краткая ядринская энциклопедия. – Чебоксары, 2006. – С. 138.
 Михайлова, Ф. Юбилейный концерт нашей землячки / Ф. Михайлова // Знамя труда (Ядрин. р-н). – 1996. – 23 мая.

 Асăрхавсем 

 Каçăсем 

Категори:Мусăкçăсем, алфавитпа
Категори:Юрăçсем, алфавитпа
Категори:Раççей юрăçисем
Категори:Чăваш юрăçисем
Категори:1952 çулта çуралнисем
Категори:Çăвăн 20-мĕшĕнче çуралнисем
Категори:Чăваш Енĕн паллă çыннисем